Rodný dom Majstra Jána Husa

Rodný dom Majstra Jána Husa je meštiansky dom v ktorom sa podľa tradícií mal narodiť kňaz a kazateľ Ján Hus. Dom č. p. 36 leží v Husinci v južných Čechách. V jadre gotický dom je dnes pravdepodobne renesančnou stavbou postavenou asi okolo roku 1616 a neskôr prestavanou v dôsledku požiarov. Od roku 1978 je stavba národnou kultúrnou pamiatkou. Dejiny V roku 1869, pri oslavách 500. výročia narodenia Majstra Jana Husa, bol na dome odhalený Husov reliéf sochára Bohuslava Schnircha. V roku 1883 vykúpil národný spolok Svatobor prednú časť domčeka a odovzdal ju Sokolu v Prahe. Roku 1911 boli pred domom vysadené dve lipy. Po skončení druhej svetovej vojny bola budova zoštátnená. V roku 1952 bol v dome otvorený Památník Mistra Jana Husa. V roku 1991 obecný úrad zbavil expozíciu ideologických pokrivení a rozšíril ju o pamätnú sieň, galériu akademického maliara, husineckého rodáka Josefa Krejzu (1896 – 1941). Referencie Iné projekty Commons ponúka multimediálne súbory na tému Rodný dom Majstra Jána Husa Externé odkazy Centrum Mistra Jana Husa v Husinci historické fotografie Český svět, 09.09.1910 Zdroj Tento článok je čiastočný alebo úplný preklad článku Rodný dům Mistra Jana Husa na českej Wikipédii.